 

KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2024. december 18-i ülésére)


TÁRGY: LÁSZLÓ BLANKA LAKÁSBÉRLETI JOGVISZONYÁNAK MEGHOSSZABBÍTÁSA

Kiskőrös Város Önkormányzata Képviselő-testületének a 66/2021. számú határozata alapján bérbe adta az Önkormányzat tulajdonában lévő, Kiskőrös belterület 2587/10/A/10 helyrajzi számon nyilvántartott, természetben 6200 Kiskőrös, Petrovics István utca 2. III. emelet 10. ajtószám alatti 50 m2 alapterületű, 1,5 szoba, 1 konyha, 1 közlekedő, 1 fürdőszoba, 1 WC, 1 éléskamra, l tároló helyiségekből álló összkomfortos lakást László Blanka részére 2021. december 01. napjától 2022. július 31. napjáig terjedő 8 hónapos időtartamra.

László Blanka lakásbérleti szerződése a veszélyhelyzettel összefüggő átmeneti szabályokról szóló 2021. évi XCIX. törvény 152. § (1) bekezdése értelmében a 2022. június 28. napján érkezett írásbeli nyilatkozata szerint 2022. december 31. napjáig meghosszabbodott. 
A Képviselő-testület a 121/2022. számú határozatával a fenti lakásbérleti szerződést egy alkalommal, 2 éves időtartamra meghosszabbította.

László Blanka 2021. szeptember 01-től tanít a Kiskőrösi SZÓ-LA-M Alapfokú Művészeti Iskolában, ahol 2022. augusztus 01-től határozatlan idejű munkaszerződése van. Munkáját csellótanár munkakörben végzi. Az iskola igazgatója támogatja kérelmét, mivel Blanka nagy lelkesedéssel és elhivatottsággal végzi munkáját.
Lakhatását más módon nem tudja megoldani, továbbra is szeretné igénybe venni ezt az önkormányzati bérlakást.

Az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 6. § (3) bekezdése alapján – költségelven szakemberek részére kiadott lakások esetén - a Képviselő-testület a lakásbérleti jogviszonyt – különösen indokolt esetben–legfeljebb három alkalommal, alkalmanként legfeljebb 2 évi időtartamra meghosszabbíthatja, amennyiben a bérlőnek nincs lakbér- és közüzemi díj hátraléka és szerződésben vállalt valamennyi kötelezettségét szerződésszerűen, késedelem nélkül teljesítette.
László Blanka lakásbérleti jogviszonyának időtartama alatt a szerződéses kötelezettségeit maradéktalanul, határidőben teljesítette, ideértve a lakbér és a közüzemi díjak megfizetését is.

A fentiekre tekintettel javasolom, hogy a Képviselő-testület a város szakember-ellátottságának biztosítása érdekében adja bérbe a Kiskőrös belterületi 2587/10/A/10 helyrajzi számon nyilvántartott, természetben 6200 Kiskőrös, Petrovics István 2. III. emelet 10. ajtószám alatti1,5 szoba, 1 konyha, 1 közlekedő,1 fürdőszoba, 1 WC, 1 éléskamra, 1 tároló helyiségekből álló 50 m2 alapterületű összkomfortos lakást László Blanka részére 2025. január 01. napjától 2026. december 31. napjáig 2 éves időtartamra, de legfeljebb a Kiskőrösi SZÓ-LA-M Alapfokú Művészeti Iskolánál fennálló munkaviszonya időtartamára.
	
Kiskőrös, 2024. december 9. 
	Domonyi László s.k.,
	polgármester









HATÁROZAT-TERVEZET


A Képviselő-testület

1. egyetért azzal, hogy a város szakember ellátottságának biztosítása érdekében, valamint az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet értelmében az Önkormányzat üzleti vagyonát képező,Kiskőrös belterületi 2587/10/A/10 helyrajzi számon nyilvántartott, természetben 6200 Kiskőrös, Petrovics István utca 2. III. emelet 10. ajtószám alatti 1,5 szoba, 1 konyha, 1 közlekedő,1 fürdőszoba, 1 WC, 1 éléskamra, 1 tároló helyiségekből álló 50 m2 alapterületű összkomfortos lakást bérbe adja, László Blanka részére 2025. január 01. napjától 2026. december 31. napjáig 2 éves időtartamra, de legfeljebb a Kiskőrösi SZÓ-LA-M Alapfokú Művészeti Iskolánál fennálló munkaviszonya időtartamára.
1. kezdeményezi a lakásbérleti szerződés közös megegyezéssel történő módosítását és a határozat-tervezetben foglaltak szerinti tartalommal történő megkötését.
1. felhatalmazza a polgármestert a határozat-tervezet mellékletét képező módosításokkal egységes szerkezetbe foglalt lakásbérleti szerződés aláírására.

Felelős:	polgármester
Határidő:	azonnal


